സിപിസി പ്ലീനം തുടങ്ങി ബീജിങ് ചൈനീസ് കമ്യൂണിസ്റ്റ് പാര്ടിയുടെ സിപിസി ആറാം പ്ലീനം ബീജിങ്ങില് തുടങ്ങി. ജനറല് സെക്രട്ടറി ഷി ജിന്പിങ് പ്രവര്ത്തന റിപ്പോര്ട്ട് അവതരിപ്പിച്ചു. നാലുദിവസം നീളുന്ന പ്ലീനത്തില് ചര്ച്ച ചെയ്യാനുള്ള കരട് പ്രമേയം വിശദീകരിച്ചു. 100 വര്ഷത്തെ ചരിത്രത്തില് പാര്ടിയുടെ നേതൃത്വത്തില് നടത്തിയ അവകാശ പോരാട്ടങ്ങളും നേടിയെടുത്ത വിജയങ്ങളും പുതിയ കാലഘട്ടത്തിനായി ചൈനീസ് സമൂഹത്തെ തയ്യാറാക്കാനായി ഏറ്റെടുക്കാന് പോകുന്ന നടപടികളുമാണ് കരട് പ്രമേയത്തിലുള്ളത്. പാര്ടി കേന്ദ്ര കമ്മിറ്റിയുടെ പൊളിറ്റിക്കല് ബ്യൂറോയാണ് കരട് പ്രമേയം തയ്യാറാക്കിയത്.മൗ സെ ദൊങ്, ഡെങ് സിയാവോപിങ്, ജിയാങ് സെമിന്, ഹു ജിന്താവോ തുടങ്ങിയവരുടെ നേതൃത്വത്തില് പാര്ടിയും ചൈനീസ് ജനതയൊന്നാകെയും നടത്തിയ മുന്നേറ്റം കരട് പ്രമേയത്തില് വിവരിക്കുന്നു. 2012ലെ 18ാം പാര്ടി കോണ്ഗ്രസിനുശേഷം ഷി ജിന്പിങ്ങിന്റെ നേതൃത്വത്തില് ചൈന അന്താരാഷ്ട്രതലത്തിലെ സാന്നിധ്യം ശക്തമാക്കി. ചൈനയുടെ പുനരുജ്ജീവനം ചരിത്രപരമായ അനിവാര്യതയായിരുന്നെന്നും റിപ്പോര്ട്ട് നിരീക്ഷിക്കുന്നു.പാര്ടി നേതാക്കളുടെയും പാര്ടിക്ക് പുറത്തുനിന്നുള്ളവരുടെയും അഭിപ്രായം പരിഗണിച്ചാണ് പുതിയ ചൈനയെ രൂപപ്പെടുത്താനുള്ള പ്രമേയം തയ്യാറാക്കിയത്. വ്യവസായ പ്രമുഖര്, മറ്റു രാഷ്ട്രീയ നേതാക്കള് തുടങ്ങിയവരുടെ അഭിപ്രായം സമാഹരിക്കാനായി ഷി ജിന്പിങ് പ്രത്യേക സിമ്ബോസിയം നടത്തി. പ്ലീനത്തില് 400 പ്രതിനിധികള് പങ്കെടുക്കുന്നു.